PORTAL UE OBERT 


N 50 JUNY 1994 DE BARCELONA 


SR 


È 


oldria donar-nos el seu testimoni 
vocacional2: creixement i maduració, la 
presa de forma concreta, vivència i pleni- 
tud. 

I què ens voldria dir a nosaltres 
que intentem seguir un camí de resposta 
a la crida de Jesús2 


Ja que de petit vaig Viure en un 
ambient monàstic (5 anys a l'Escolania de 
Montserrat, del 1943 al 1948) vaig fer 
fàcilment l'opció per la vida monàstica. 
Un canvi important per a la meva vida 
se'm va oferir quan al 1959 m'enviaren a 
estudiar a Alemanya on, a més, em vaig 
poder cuidar dels immigrats espanyols 
d'aquell país. Després, l'any 1967, 
m'encarregaren, durant 9 
anys, la cura de la Colònia 
Gomis, al peu de 
Montserrat, sense deixar de BÉ: 
viure al Monestir. I, final- y 
ment, al 1982 m'enviaren a 
Gihindamuyaga (Rvvanda), 
un monestir fundat per 
Maredsous (Bèlgica), on he 
viscut, en diferents tonga- X 
des, uns vuit anys. Ara, el i 
16 d'abril d'enguany, n'he 4 
hagut de marxar, obligat, a 
causa de la revolta civil del 
país i de les matances indis- 
criminades. Si em demaneu 
què us puc dir a vosaltres 
que voleu seguir un camí 
de resposta a la crida de 
Crist) Us respondria sim- 
plement que us heu de sen- 
tir privilegiats de Déu. 
Doneu-li una resposta de , 
disponibilitat. A les neces- 
sitats de l'època que us toca 
de viure, hi heu de donar 
una resposta de disponibili- 
tat i entrega imaginativa, 
però que sigui de testimoniatge evangèlic 
actual, tal com ho faria el mateix Crist. — 


er 


La qiiestió de Rvanda. 

Comprenem que qualsevol situa- 
ció és prou complexa com per a descriu- 
re-la i analitzar-la en poques línies, però, 
amb tot, què ens en pot dir2 


A través dels mitjans de comunica- 
ció, ara se n'ha parlat molt de Rvvanda i ha 
deixat de ser un país petit, perdut al cor de 
IL Àfrica. És el país més cristià-catòlic de 
tota l'Àfrica. El cristianisme hi es present 
només a partir de finals del segle passat, 
quan hi arribaren els Pares Blancs. Es un 
dels paisos més pobres del món. Us asse- 
guro que no és un poble violent, hi ha 

"Us asseguro que no 
és un poble violent" 


només diferències ètniques que ningú (ni 
el cristianisme) no ha pogut -o no ha sabut- 
ensenyar a respectar-les com cal. De 
moment, encara, no se'ls pot deixar a la 
seva sort, i hi manca el total desenvolupa- 
ment diguem-ne cultural, que els condueixi 
a ser autosuficients: esperen, doncs, la soli- 
daritat dels paisos occidentals. 


Pregària i acció, compromís i oració. 

Li agrairíem una aportació sobre 
aquesta qiiestió des de la seva dimensió 
específica com a monjo destinat a 
Rvanda. 


En un país tan pobre com Rvvanda 
pets tenir el perill de veure't absorbit 
només per una activitat febril i que et pen- 
sis que vals pel que fas, més que no pas pel 
.que ets. Es preferible el 
yi comi el perquè fas o et 

Ú dónes, que no pas la quanti- 
VA tat de coses que realitzes. 
i Així, doncs, necessites 
sempre "carregar les piles", 
amb una altra metàfora 
diria: per a viure ens cal 
menjar", són necessàries 
les dues coses alhora: el 
compromís i la pregària. 

Finalment voldríem dei- 
xar-li un espai perquè ens 
fes les aportacions, sugge- 
riments, exhortacions o 
qualsevol mena de comen- 
taris que vostè cregui 
oportú i que no s'hagin 
recollit en les preguntes 
anteriors. 


Us diria que, ara, els mis- 
sioners de Rivanda són 
coneguts a través dels mit- 
jans de comunicació (i ja 
veureu quin bum-bum quan 
ens facin a mà el premi 
Ec ibee) d'Astúries"I). Prefereixo la labor 
ignorada, humil, constant i fidel, sense 
esperar-ne grans èxits ni reconeixements ni 
agraiments. Esperem, sí, la solidaritat, la 
col-laboració ... i la pregària. 

Sapigueu que els enriquits som 
nosaltres, els missionersi 

Crec que, segons la tradició i la 
cultura rvvandesa, els valors essencials de 
la vida monàstica s'hi adapten molt bé i hi 
són ben acceptats. No voldria pas que, des- 
prés del drama actual i després que ens 
hagin matat la majoria dels monjos, la vida 
monàstica deixés d'expandir-s'hil 

De tot plegat, si en voleu tenir una 
idea us diria: veniu i ho veureul 


Ramon Dalmau 
2on Teologia 


E Dia del Seminari ja ha quedat 


enrere. En deixem constància d'un 
dels actes, amb la fotografia de 
l'equip guanyador de la competició 
esportiva. 

I tot fent la crònica d'aquest 
darrer trimestre, hom s'adona que el 
final de curs ha arribat en un "tres i 
no res"... Però, és ja final de cursi 


ABRIL 


Dilluns dia 11 ens reincor- 
poràvem a les classes de les 
Facultats, després de la Setmana de 
Pasqua. Cal destacar, però, que el , 
dia 26 pujàvem a Montserrat per 
participar a la Vetlla de Santa Maria. 
El dia 27, la residència de La 
Sagrera va fer una sortida de comu- 
nitat visitant punts significatius de la 
geografia de la Catalunya central, i 
els del Convictori pogueren veure 
les Guilleries i la zona volcànica de 
la Garroixa 


Durant el mes de maig ens 
hem reunit per grups a cada residèn- 
cia per participar en l'etapa diocesa- 
na del Concili Provincial 
Tarraconense. Es van fer quatre 
grups per casa, cada un dels quals 
tractà un dels documents. També 
assistirem a la cloenda d'aquesta 
etapa de preparació diocesana, el dia 
19 de juny a Santa Maria del Mar. 


ses d'enguany. Després, però, només 
restava fer els exàmens... En aquesta 
Eucaristia hem donat un comiat 
afectuós al qui ha estat Degà-presi- 
dent de Teologia durant els darrers 
sis anys. Gràcies per tot el treball 
realitzat, Dr. Gaspar Moral 


Com ja va essent tradicional, 
hem participat a la celebració dioce- 
sana del Corpus a la Catedral, acom- 
panyant el Senyor pels carrers de la 
nostra Ciutat, amb reconeixement 
agrait i joiós per la seva presència 
amororsa enmig nostre. 


La Solemnitat de Pentecosta 
l'hem viscut intensament amb vet- 
lles de pregària a cada residència, tot 
. demanant el Do de l'Esperit Sant. 
També cal destacar la forta partici- 
pació dels companys a l'Aplec de 
l'Esperit, del dia 22, a Girona, on hi 
anaren amb joves de les parròquies 
on col.laborem els caps de setmana. 
Els companys de la Sagrera han visi- 
tat la parròquia de St. Pius Xò. 


per: Homer Val 


El dia 17 hem tingut el final 
de curs del nostre Seminari. La cele- 
bració eucarística, a la qual han 
assistit els companys ordenats de 
preveres al llarg del curs, i el dinar 
amb la festa final han estat la millor 
cloenda. 


MAIG 


En començar, els dies 5, 6, i 
7, vam fer la Jornada de Formació i 
el recés mensual. A la Jornada hi fou 
convidat Mn. Francesc Camprubí, 


JUNY 


Els dies 20 i 21 les tres 
residències tenen programades 
diverses sortides de comunitat, tot 
compartint visita cultural i con- 
vivència. 


canonge jubilat de la Catedral de 
Barcelona, i professor emèrit de la 
Facultat de Teologia, que ens parlà 
sobre l'Arti ta Fe. 


Divendres dia 3 celebràvem 
l'Eucaristia de cloenda del curs de 
les Facultats de Filosofia i Teologia 
que ha estat el punt final de les clas- 


Al llarg del trimestre han 
continuat les visites a les tres 
residències dels rectors de les parrò- 
quies on participem els caps de set- 
mana. Han presidit la celebració de 
l'Eucaristia i ens han acompanyat a 
taula. 


També ens ha visitat el Sr. 
Àlex Masllorens, delegat de Caritas 
per als immigrants. 


El nostre Arquebisbe s'ha fet 
present a les residències del 
Convictori i la Sagrera, els dies 3 i 4 
de maig, respectivament i hem pro- 
gut compartir amb ell allò que 
actualment ens precopa així com un 
petit balanç del que ha marcat aquest 
curs a cada comunitat del Seminari. 


Els recessos mensuals han 
estat predicats per Mons. Pere Tena, 
el P. Francesc Riera s.j. i Mn. Xavier 
Morlans. 


Pel que fa al capítol d'orde- 
nacions, aquest trimestre s'han orde- 
nat de preveres quatre dels nostres 
companys: Mn. Miquel-Àngel 
Pérez, Mn. David Amado, Mn. Pere 
Milà, Mn. Xavier Dorado. A tots 
ells, la nostra felicitaciól Que siguin 
bons sacerdots a exemple del Bon 
Pastor. 


JORN 


En aquest temps de Pasqua 
han rebut els Ministeris de Lectorat i 
Acolitat els nostrs companys Xavier 
Aymerich, Josep Baena, Ignasi 
Fusté, Vicenç Guinot, Josep 
Monfort, Ferran Moreno, Adolf 
Pujol, Enric Termes i Jordi Vilalta. 
A tots ells els encoratgem en el camí 
vers el presbiterat. 


Només resta encarar l'estiu 
amb totes les tasques encomanades: 
colònies, casals, campaments, cur- 
sets diversos, vida de parròquia... 
així com l'anada ja tradicional a 
Benasc amb el Sr. Arquebisbe, i la 
visita als preveres diocesans que tre- 
ballen a Xile de dos companys nos- 
tres. Tot plegat serà un temps fort 
per a la formació que hem d'anar 
adquirint. I no us oblideu que ens 
trobarem als Exercicis per a l'Etapa 
diaconal del 29 d'agost al 3 de 
setembre, a Arbúcies, i a la segona 
Convivència de Pastoral a la 
Conreria els dies 5, 6 i 7 de setem- 
bre. Fins aleshorest 


Homer Val i Pérez 
5è de Teologia 


DES DE FORMACIÓ 


L'ART I LA FE 


Aquest trimestre cal remarcar la Jornada de Formació de maig, que vam fer el dia 5. Hi fou convidat Mn. Francesc 
Camprubí, canonge de la Catedral i conegut especialista en art. De fet la seva conferència versà sobre l'Art i la Fe, centrat 
sobretot en les arts plàstiques. 

Va començar fent un recorregut de la Història de l'Art des de la perspectiva de la seva vessant religiosa. Mostrà la 
incidència de les noves aportacions de cada una de les etapes, fins a arribar als nostres dies. Proposà una triple direcció de 
l'interès dels corrents artístics en el segle XX: una que apunta més a la subjectivitat de l'autor, una altra que procura mantenir- 
se en l'ordre humà i la tercera, pròpiament religiosa, que s'adreça al sagrat. Ens encoratjà a potenciar la sensibilitat artística i a 
saber descobrir en la contemplació de la bellesa un camí fecund vers Déu i els valors cristians. 

Durant el diàleg va fer abundants referències a les obres amb què s'enriqueix el nostre bisbat i les nostres terres catala- 
nes. Un patrimoni, sovint ignorat, que tenim ben al nostre abast. 

La franquesa i la cordialitat que sempre l'acompanyen van afavorir que compartíssim interessants i entretingudes anèc- 
dotes, la qual cosa no minva la vàlua tècnica que l'acredita. 


H. V. 


f laça de Sant Pere. Dimecres, 6 


d'abril de 1994. Audiència general... 
Allí estava. El primer de tots, uns tres 
cents metres més enllà, sota l'altar de 
la confessió. L'últim, amb veu de fort 
accent, davant nostre explicava 
espontàniament, sense papers, els 
relats de la resurrecció de Jesús: el 
sepulcre buit, l'encontre amb Maria 
Magdalena, amb els deixebles a 
Jerusalem, Emaús... 

"Us desitjo un cop més una 
bona Pasqua perquè realment dóna 
alegria aquesta notícia de la resurrec- 
ció de Jesús: ens diu que la vida venç 
la mort, que la gràcia venç el pecat, i 
nosaltres estem destinats en Crist 
Jesús a vèncer els nostres pecats i la 
nostra mort i a participar en la seva 
resurrecció". Inesperadament, el seu to 
es forà enèrgic i ferm, quasi dramà- 
tic, quan es referí a la Conferència 
Mundial de El Cairo: "Nosaltres pro- 
testemi Jo he escrit a tots els presi- 
dents dels Estats i de les Conferències 
Episcopals per a invitar-los a reflexio- 
nar, a protegir i a defensar de veritat la 
família. I ho repeteixo durant aquesta 
gian audiència pasqual, perquè la 
Pasqua ens parla de la victòria de la 
vida sobre la mort". Llavors, la seva 
veu tronà profètica: "No podem cami- 
nar vers el futur amb un projecte de 
mort sistemàtica dels infants no nas- 
cutsii" Un colpidor silenci es va pro- 
duir a la Plaça, la multitud observava 
expectant... I el Sant Pare amb infinita 
dolcesa continuà: "Sols podem cami- 
nar vers el futur amb una civilització 
de l'amor que aculli la vida". 

Tu es Petrus". Moltes vegades 
Joan Pau II haurà meditat les paraules 
del Senyorl "Et super hanc petram 
aedificabo ecclesiam meam". I verita- 
blement la Basílica de Sant Pere és 
manifestació palpable d'aquesta cons- 
trucció eclesial que descansa sobre la 
Paraula de Crist i la mísera tomba - 
encara conservada- d'aquell pescador 
de Galilea que va negar al Mestre tres 
vegades. Però Jesús, també per tres 
cops, el rehabilità: "Pastura les meves 
ovelles" (Jo 21,17). 


Tan a prop del sepulcre..., de la 
seu de Pere, baixàvem a les "excavi" 
caminant per la necròpolis que hi ha al 
subsòl de la Basílica vaticana i pensa- 
va que era aquesta la sana "materiali- 
tat" de la fe i de l'Església. El cristia- 
nisme no és un conjunt de veritats abs- 
tractes desvinculades de la persona de 
Jesús. Per a Pere tot va consistir en 
trobar una persona. De la mateixa 
manera que el seu germà Andreu: 
"Hem trobat el Messiesl I l'acom- 
panyà a Jesús." A partir d'aquell dia, 
TES no va ser com abans. Tot va can- 
viar per a ells. 

Prop dels restes de Pere, vaig 
pensar que ell és un dels qui han 
vençut el Maligne "per la sang de 
l'Anyell i pel testimoniatge del seu 
martiri, ja que no van estimar tant la 
vida que els fes por la mort". Llavors, 
al costat de la capella clementina, qua- 
si a tocar el mateix sepulcre de 
l'Apòstol, vam cantar emocionats el 
Credo... La nostra fe descansa sobre el 
testimoni d'aquell que ha escoltat, ha 
vist i ha tocat la nostra salvació: 
Jesucrist, el Senyor. 

El nostre petit grup de semina- 
ristes de Barcelona visità Roma i les 
seves Basíliques, va recórrer amb 
admiració l'arquitectura i l'art que 
aixecà la fe viva de moltes genera- 
cions. Un art que vol expressar l'inex- 
pressable que, des de la grandesa i la 
bellesa de les obres, ens eleva a la 
contemplació del Misteri. 

Però res pogué igualar el con- 
tacte directe i proper amb el Sant Pare 
que va suposar la participació a la 
celebració eucarística a la seva capella 
privada. La litúrgia senzilla i expressi- 
va, la seva profunda pietat i el llarg 
silenci de pregària després de 
l'Evangeli i la comunió ens uniren 
entranyablement a aquell que, per 
desig del Senyor, ha de confirmar-nos 
en la fe. 

Custodi Ballester Bielsa 
Ser de Teologia 


s pot ben dir que l'Esperit és 
ben present en el nostre Seminari al llarg 
d'aquest darrer trimestre. Aquest curs centrat 
en el nostre 400 aniversari, culmina amb 
l'ordenació de cinc nous preveres que volen 
donar la vida per la nostra Església. 

Deia el nostre editorial del passat 
número de desembre que "el Senyor mai no ha 
deixat de donar-nos els pastors que l'Església 
necessitava". I afegia: "la promesa que ens va 
fer a través del profeta Jeremies: us donaré 
pastors segons el meu cor (3,15), no ha deixat 
d'acomplir-se. I tampoc no ho deixa de fer 
avui". Podem afirmar que és ben bé així. És 
veritat que calen noves i nombroses vocacions, 
però ara per ara hem de donar tots plegats grà- 
cies a Déu per aquests cinc homes en els que 
ha posat la seva mirada per enviar-los com a 
apòstols. 

Tots cinc tenen històries diferents i pro- 
cedeixen d'àmbits distints, però davant de la 
pregunta del perquè de la seva opció pel pres- 
biterat les seves respostes són molt similars: 
"perquè vull donar la meva vida pel Crist", 
"perquè al llarg de la meva vida he anat notant 
que Déu em cridava a seguir-lo", "perquè vull 
servir a Déu celebrant la fc i portant la seva 
Paraula"... 

Tots cinc coincideixen en afirmar que 
Déu s'ha anat ficant en les seves vides en 
moments i circumstàncies diverses, i que a poc 
a poc aquesta presència ha anat emplenant la 
seva existència. 

En DAVID AMADO és el més jove de 
tots cinc. Va néixer ara fa 25 anys a Astorga 
(León), però ben aviat va venir cap a 
Catalunya. La seva família viu a Badalona i 
pertany a la parròquia de Lourdes. Llicenciat 
en Filosofia, la seva vocació va començar de 
ben jove ja que als 11 anys ingressà al 
Seminari Menor de la Conreria. S"ordenava de 
prevere cl passat dia 8 de maig a la parròquia 
de Sant Celoni. Comenta de la seva ordenació: 
"és un moment ple de sentit, emotiu, L'imposi- 
ció de mans per part del bisbe et fa sentir la 
participació de tot el Poble de Déu, adonant-te 
del testimoni de tots els que en aquell moment 
estan units a tu". 8 . 

En MIQUEL ÀNGEL PÈREZ té 30 
anys i procedeix del món del treball. Va néixer 
al barri de la Taxonera (Vall d'Hebron), on des 
de petit col. laborà a la parròquia de St. Cebrià. 
Ha estat també a la parròquia dels Dolors de 
Sants i s'ordenava de prevere el passat dia 1 de 
maig a Mollet. Explica així el moment en que 
es Va sentir cridat per Déu: "... Vaig pensar que 
Déu està boig perquè si em crida a mi..., amb 
la quantitat de gent que pot fer-ho, escollir-me 
a mi, jo que no serveixo per a capellàl Però Ell 
sabrà el que es fa i ja que sé ben cert que Déu 
és bo, si m'ha cridat Ell sabrà el que es fa". 
Ara, ja com a prevere dóna gràcies a Déu per 
aquest do i vol encomanar-lo a altres joves: "Si 


Déu em crida a mi, crec que tots els joves s'ho 
han de preguntar... I pregar, que si no preguem, 
mai sabrem què vol Déu de nosaltresi" 

En PERE MILÀ té també 30 anys. Fill 

de St. Pere de Ribes estudià Enginyeria 
Tècnica Industrial abans d'entrar al seminari 
als 23 anys. Al llarg de la seva formació ha 
col. Jaborat a Mollet i a St. Sadurní, Ha estat 
ordenat prevere el 12 de juny a la parròquia de 
St. Sadurní d'Anoia. Per a ell ser prevere supo- 
sa conformar-se cada vegada més a la creu del 
Senyor, tal com el mateix bisbe ho recorda en 
el lliurament del calze: "rep l'ofrena del poble 
sant per presentar-la a Déu. Pensa sempre el 
que faràs, reprodueix en tu el que commemo- 
raràs, i conforma la teva vida al misteri de la 
creu del Senyor". 
. Xavier Dorado i Rafael Méndez asso- 
leixen cl ministeri després d'una llarga expe- 
riència com a laics. S'han ordenat el dia 19 de 
juny a la Catedral per mans del senyor 
Arquebisbe. A 

En RAFAEL MÉNDEZ, té 52 anys, és 
Enginyer Tècnic, llicenciat en Econòmiques i 
en Teologia. Prové del món de l'empresa. Es 
va passar al món de l'ensenyament, creant 
l'Escola de formació professional de Turisme i 
d'Hosteleria. Va ser director del col-legi de St. 
Ignasi de Sarrià. Posteriorment director general 
de la Generalitat de Catalunya, en una primera 
etapa de l'Institut Català de Noves Professions 
i, en Una segona etapa, assessor de formació. 
Passà a ser director de Blanquerna i actualment 
és secretari de la Universitat Ramon Llull i 
membre de l'equip de govern. També és pro- 
fessor de les facultats d'Econòmiques, de 
Psicologia i de Pedagogia. Havia estat 
Comissari General de Minyons Escoltes i guies 
Sant Jordi, president del Comitè Europeu de la 
Conferència Catòlica d'Escoltisme i president 
del centre Francesc Eiximenis. Actualment 
col-labora a la parròquia de Sta. Maria de 
Badalona on es dedica especialment a la cate- 
quesi d'adults i al món dels malalts. 

Per últim, en XAVIER DORADO ié 

57 anys. Va néixer a Gènova, però la seva 
família és de Barcelona, de la parròquia de 
Sarrià. 
Al llarg d'aquests anys s'ha dedicat a diversos 
treballs a l'àmbit de direcció d'empreses i 
administració. Actualment col-labora a la 
parròquia de Sta. M: del Pi. 

Tots cinc responien amb força al bisbe 
quan els hi feia la mateixa pregunta en el 
moment de l'ordenació: "voleu unir-vos cada 
dia més íntimament a Crist, el gran sacerdot, 
víctima pura, que va oferir-se per nosaltres al 
Pare, i així, amb Crist, consagrar-vos a Déu per 
a la salvació dels homes2" El seu SI deixa 
enrera diferències d'edat, de famílies, de títols, 
de treballs... Tots cinc són configurats a Crist, 
pastors del poble del Senyor, que vingué a ser- 
vir i no a ser servit. Donem-ne gràcies a Déu: 


Josep Monfort i Mengod 
Llicència 


CINC NOUS GERMANS PREVERES' 


EL SÍNODE AFRICÀ 


i mpressions d'Alfonso Salomon 
Ripen, nascut a Guinea, actualment 
estudiant de la Facultat de Teologia. 


-Ha estat profitós que el 
Sínode Africà" es celebrés a 
Roma2 

Com un cristià africà més, estic 
preocupat per la realitat de fe que viu 
el meu continent. Penso que hauria 
estat molt més profitós el celebrar-ho 
a la pròpia Àfrica, perquè hauria aju- 
dat a una reflexió potser més cons- 
cient. 

També vull pensar que el fet 
que s'hagi celebrat a Roma, no ha 
estat motiu de desconfiança o temor 
1 per part dels Pares Sinodals, i confio 
que hagin pogut lliurement expressar 
el que els cristians africans senten, les 
seves necessitats, experiències... 

-Com veus la universalitat de 
l'Església catòlica davant dels pro- 
blemes actuals d'aquest continent2 

L'Església ha de fer-se africana, 
l'Evangeli ha de ser capaç d'arribar al 
fons del cor dels africans. S'ha 
d'intentar no fer una dicotomia entre 
la fe, la vida i la cultura. 

Crec que s'ha de fer un esforç 
perquè el cristià d'Àfrica pensi i parli 


i de Déu, que no sigui per a ell una sim- 4 
- l ple informació d'un ser que està allà 


dalt, sinó d'un Déu que es preocupa 
per ell, per l'Àfrica. 
-Què creus que pot aportar, 

en la teva opinió, l'Església africana 
a la catolicitat2 

Moltes coses. Per exemple, el 

sentit de família, perquè a l'Àfrica 
potser es pot comprendre més fàcil- 
ment que tots els cristians som ger- 
mans, fills d'una mateixa família: 
l'Església. També la idea de que 
l'Eucaristia és una festa i un donar 
gràcies. 


Una altra cosa que podria apor- 
tar, és el sentit d'acollida: l'africà és 
un home acollidor per naturalesa. Í si 
aquest fet l'elevem a la categoria de 
l'actitud pròpia dels fills de Déu, em 
sembla que és un element de 
l'Església a l'Àfrica que es pot fer 
universal. Ú 

-Et sembla que Àfrica podria 
portar alegria i esperança per una 
part del món que sembla cansada 
(Europa, Amèrica del Nord,..)2 

En un món on sembla que el 
més important és el tenir més que no 
pas el ser, crec que l'Església d' Àfrica 
por aportar moltes coses. 

L'Església de les anomenades 
ciutats "progrés" hauria de fixar-se en 
les Esglésies del Tercer Món, on pot- 
ser es respiren més certs valors 
evangèlics: pobresa, solidaritat... 

-Ara una pregunta personal, 
per què estudies Teologia2 

La motivació central va ser que 
vull presentar als meus germans el 
missatge de Jesucrist encarnat a la 
nostra pròpia cultura. 

Penso que tot seminarista 
d'Àfrica o d'un altre lloc hauria de 
conèixer a fons la pròpia cultura del 
país on ha de transmetre el missatge 
cristià, i que el que es prediqui il-lumi- 
ni la realitat quotidiana. 

-Vols dir-nos alguna cosa 
més2 

M'agradaria, com ja va dir Joan 
Pau II, que la fe es fes cultura a 
l'Àfrica. Perquè "una fe que no es fa 
cultura, és una fe que no ha estat ple- 
nament acollida, plenament pensada i 
fidelment viscuda" (G.S. n58). 

Vull demanar una oració perquè 
l'Exhortació post-sinodal no sigui lle- 
tra morta sinó que, plena de l'Esperit 
Sant, ajudi a conduir el poble africà 
cap a l'encontre amb el Pare. 


Carles Elies 
5è Teologia 


i ha parròquies de la nostra 
diòcesi que compten amb l'ajut inesti- 
mable de nois i joves que presten un 
gran servei a les celebracions litúrgi- 
ques. Són els "escolans". Serveixen 
l'altar. D'altres també participen acti- 
vament com a "lectors" o "cantors" a 
l'Eucaristia. 

Des del Seminari Menor, i 
d'acord amb els encarregats de la 
Pastoral Vocacional als arxiprestats, 
feia temps que es desitjava dur a ter- 
me una trobada festiva amb aquest 
col-lectiu jovenívol en concret. Així 
que, amb el suport d'alguns mossens 
interessats en la proposta, es va con- 
vocar "ad experimentum" la trobada 
zero". Aquesta va ser celebrada el 
passat dissabte 7 de maig, amb 
l'assistència de 80 participants i 
alguns mossens i pares. 

Un dels objectius era donar a 
conèixer "in situ" aquesta institució 
del bisbat que vetlla per l'encamina- 
ment dels joves amb vocació sacerdo- 
tal. Per això, els escolans assistents, 
barrejats en diferents colles, visitaren 
les diferents dependències del 
Seminari tot jugant una gran ginfama. 
Aquesta havia estat acuradament pre- 
parada pels seminaristes de la 
Conreria, plena de proves a realitzar, 
totes elles relacionades amb fets 
evangèlics de la vida de Jesucrist. Els 

escolans s'esforçaren en tot moment 
per a aconseguir a cada prova més 
peces d'un trencaclosques que, en 
acabar, Un cop recomposat, formava 
un dibuix amb Jesús com a "bon sem- 
brador" i el lema de la trobada: "vine 
amb mi". 

El moment central del dia fou 
la celebració de la missa, al claustre 
del Seminari Menor, presidida pel seu 
rector, Mn. Josep A. Arenas, i conce- 
lebrada pels formadors, Mn. Jordi M. 
Herrero i Mn. Sergi Gordo, i per 
d'altres mossens. De la llum del ciri 
pasqual s'encengueren unes petites 
lànties que foren ofertes com a 
record a tots els nois, amb el compro- 
mís de ser sal i llum per als altres. 

La jornada, però, encara no 
havia estat finida. Després de dinar 
als camps d'esports, a la sala d'actes 
ens esperava la gresca del pallasso 
Tonet", Mn. A. Deulofeu. Ja era la 
tarda, quan es va fer present el bisbe 
auxiliar Joan Enric Vives, bisbe enca- 
rregat de la Pastoral Vocacional, 
encoratjant tots els presents i pregant, 
com a comiat, a la Mare de Déu de 
Montalegre, patrona del Seminari. 

El cant de "l'hora dels adéus" 
posà el punt final a aquesta jornada 
memorable, la "zero", que ben segur 
donarà Hoc a futurs encontres. Així ho 
esperem. 

Mn. Sergi Gordo 
Formador del Seminari Menor 


L'APLEÇ DE L'ESPERIT : 
SOM UNA BONA COLLAI 


S.. el lema de "Fes-te a la mar", el passat diumenge 22 de maig ens vam reunir un bon 
nombre de joves de Catalunya i les Illes a "L'aplec de l'Esperit", que celebràvem enguany a La 
Devesa de Girona. 

Tant el lema d'aquest any com l'ambientació -basada en l'Odissea- convidaven el parti- 
cipant a un viatge, però no a un viatge qualsevol, era un viatge en el qual no ens trobaríem sols, 
ja que l'Esperit Sant ens acompanyaria: la vida, el seguiment de Jesús. 

L'organització va saber transmetre als participants la necessitat d'aprofundir en el nostre 
interior per trobar-nos amb Déu. En interioritzar serà quan ens adonarem de la nostra feblesa i 
de la necessitat que tenim d'Ell. 

Ell serà qui a diari ens donarà l'alè i la força per transformar el nostre món, des de la 
nostra quotidianeitat, fent-nos recordar als homes que Jesús vol un món nou on l'amor sigui 
l'element que ens faci germans. 

I per ajudar-nos a aplicar els valors evangèlics a la nostra vida, un bon equip es va preo- 
cupar en els tallers de mostrar-nos com poder portar-ho a la pràctica. Eren tallers fets amb la 

intenció de que sortíssim amb els ulls una mica més oberts que en començar: "les opcions", "el 
tenir o l'ésser", "l'esperança", "el sofriment", "l'estimar", a comunitat"... 

En aquests tallers vam passar el matí. Després d'un dinar de germanor vam celebrar 
l'Eucaristia. Un acte veritablement impressionant, ja que a part del lloc escollit -un pavelló 
d'esports que vam aconseguir omplir quasi en totalitat-, tant l'orquestra com la música i 
l'ambientació convidaven a la pregària. El veritablement important era que gairebé cinc mil 
joves dèiem un sí a Déu, en la seva Església, refermant el compromís de viure plegats la nostra 
fe, animant-nos i recolzant-nos a tirar endavant. 

Amb alegria, això sí, com vam demostrar amb "l'ona" -que van fer fins i tot els nostres 


pastors-, perquè, com estar tristos si Jesús ens crida a seguir-lo7... i som una bona collal 


David Vargas 
Introductori 


VIDEO 
FORUM 


RECOMANEM 


— Daens (Bèlgica, 1992). 
: Director: Stijn Coninz, 
amb Jan Decleir, Gérard 
: Desarthe, Anje de BoeX 
o i Michael Pas. VVanda 


Films. Favourite Films. 


: Polygram Video. Llo- 
- guer. 


: Nominada per a l'Oscar 
a la millor pel-lícula 
- estrangera i premiada al 
- Festival de Valladolid, 
o Daens s'inscriu en una 
línia de cinema social 
i que remet a Novecento 
de Bertolucci. 

: Construida a partir de la 
o història real d'un capellà 
- que a la Bèlgica de pri- 
i mers de segle es va 
: enfrontar a les forces 
conservadores i a la 
jerarquia eclesiàstica en 
defensa de les condi- 
cions de vida de la clas- 
se treballadora. 


donava a totes les i, de 
als nens que jugaven, 
a l'ocell que queia, 

del camp, a 


